বিরল (দিনাজপুর নিউজ ডট কম) ॥ দিনাজপুরের জেলাশহর থেকে ৮ কি:মি: পশ্চিমে বিরলের মুক্তিযোদ্ধা সমিতির কড়াইবিলের  অবস্থান। পুরো কড়াইবিল জুড়ে প্রাকৃতিক দৃশ্য চোখে পড়ার মত। প্রাকৃতিক সৌন্দর্য্য এবং মুক্তিযোদ্ধাদের স্বাবলম্বী করার পেছনে কড়াইবিলের অবদানের কারনে ইতিমধ্যে বিলটি সরকার কতৃক স্বর্ণপদকে ভূষিত হয়েছে।কড়াই বিলের মুল জলাশয়র ১৮ একর, বিলের পাড় ১৮ একর, সহ পাশের আবাদি জমি সহ প্রায় ৫৬ একর খাস জমি স্বাধীনতা পরবর্তী সময়ে সরকার কড়াইবিল সমবায় সমিতিকে দান করে। বিনোদনের এবং অবসর সময় কাটানোর নিরিবিলি পরিবেশের জন্য দিনাজপুর সহ প্রায় সারাদেশে ভ্রমণ কারীরা কড়াইবিলে আসে। এ বিলে প্রতিবছর শীতের শুরুতে সূদুর সাইবেরিয়া সহ শীত প্রধান দেশের  অথিতি পাখিরা আসে। এসব পাখির মধ্যে প্রধানত বালি হাঁস, পানকৌড়ি, সরলি সহ বিভিন্ন জাতের পাখির সমাগম ঘটে। বিগত বছর গুলিতে দেখা গেছে পুরো বিলের গাছ পালা সহ জলাশয়ে বিভিন্ন জাতের অথিতি পাখির কিচির-মিচির শব্দে এলাকা মুখরিত হত। কিন্ত এবার শীতে পাখির আগমন কম। তার পরেও প্রতিদিন প্রকৃতি প্রেমি নারী-পুরুষ সহ নানা বয়সের দর্শণাথীদের আগমন ঘটে। বিলের পাড়ের ছায়া ঘেরা পরিবেশে শীত উপো করেও অথিতি পাখির উড়া উড়ি , কিচির-মিচির শব্দ ও জলকেলির দৃশ্য দেখে মুগ্ধ হয়। এব্যাপারে গতকাল আমাদের এ প্রতিবেদক এর সাথে কথা হয় বিরল উপজেলা  নির্বাহী অফিসার গোলাম রাব্বীর। তিনি জানান কড়াইবিলের প্রাকৃতিক সৌন্দর্য্যর কথা অনেক শুনেছি বাস্তবে তার প্রমাণ আছে। অথিতি পাখির আগমন আগের থেকে কম হওয়ার কারণ হিসাবে বলা যায়, বিলে মাছ চাষের কারণে বিভিন্ন সময়ে মুল জলাশয়ে মাছের খাদ্য সরবরাহের জন্য নৌকা ব্যবহার করতে হয়। তাই ভয়ে ভয়ে অথিতি পাখি আসা কমতে পারে। তবে আমরা বিল কতৃপ সহ স্থানীয় জনগনকে অথিতি পাখি যেন নিধন সহ শংকামুক্ত থাকতে পারে এব্যাপারে তাদের উদ্ভুদ্ধ করেছি।